মৌলভীবাজারের শ্রীমঙ্গলে শেষে হয়েছে বাংলাদেশ ন্যাশনাল ক্যাডেট কোর ৫ ময়নামতি ব্যাটালিয়নের ক্যাপসুল প্রশিক্ষন । ৩ জুলাই বুধবার সন্ধায় মৌলভীবাজারের শ্রীমঙ্গল আবাসিক মডেল গালস স্কুল এন্ড কলেজের হল রোমে সাংস্কৃতিক অনুষ্ঠান ও পুরস্কার বিতরনের মধ্যদিয়ে শেষ হয় ৭দিন ব্যাপী এ ক্যাপসুল প্রশিক্ষন। প্রশিক্ষনে প্রধান প্রশিক্ষক ছিলেন মেজর ফজলুল হক। এ ছাড়াও আরো প্রশিক্ষক হিসেবে উপস্থিত ছিলেন ব্যাটালিয়ন কমান্ডার লে. নাজমুল হক। টিইউও দিপক কুমার সিংহা, শিক্ষক অয়ন চৌধুরী ও শিক্ষক আব্দুস শহীদ। প্রশিক্ষনে মৌলভীবাজার, হবিগঞ্জ ও ব্রাম্মনবাড়িয়ার ১০ টি বিদ্যালয়ের বিএনসিসির ৯৫ জন ক্যাডেট অংশ নেন। তারা গত এক সাপ্তাহে চায়নিজ রাইফেল দিয়ে ফায়ারিং প্রশিক্ষন, মাদক দ্রব্য, ট্রাফিক ও স্বাস্থ্যসেবাসহ বিভিন্ন বিষয়ে প্রশিক্ষন গ্রহন করেন। প্রশিক্ষনে সর্ব বিষয়ে সেরা হয় মৌলভীবাজার মেঠস্ এর শিরিন বেগম। প্রশিক্ষন শেষে কৃতীত্বকারীদের পুরস্কৃত করা হয়। পুরস্কার বিতরনী অনুষ্ঠানে প্রধান অতিথি ছিলেন শ্রীমঙ্গল আবাসিক মডেল গালস স্কুল এন্ড কলেজের অধ্যক্ষ অসিত পাল। বিশেষ অতিথি ছিলেন শ্রীমঙ্গল প্রেসক্লাব সাধারন সম্পাদক বিকুল চক্রবর্ত্তী, ফারিয়ার সভাপতি দেবব্রত দত্ত হাবুল, সাংস্কৃতিক কর্মী শ্যামল আচার্য্য। বিকুল চক্রবর্ত্তী॥